ওয়েব ডেস্ক: আর দশটা দিনের মতো নয়। প্রত্যেক ভারতবাসীর কাছে বড় গর্বের দিন। মাতৃভূমির স্বাধীনতা পাওয়ার দিন বলে কথা। তাই, স্বাধীনতার রং মেখে রঙিন পনেরই অগাস্টের রেড রোড। একেবারে অন্যরকম মেজাজ। অন্যরকম অনুভূতি। বাংলার প্রতিটি কোণের সংস্কৃষ্টি-কৃষ্টি পনেরর সকালে মিলেমিশে একাক্কার হয়ে গেল রেড রোডে। কন্যাশ্রী থেকে সবুজ সাথীর মত রাজ্য সরকারের প্রকল্পগুলি নিয়ে যেমন ট্যাবলো সেজেছিল। তেমন সুন্দরবনের বনবিবির পালা থেকে পুরুলিয়ার ছৌ নাচ, বাদ যায়নি কিছুই। বাংলার তাবড় গায়ক শিল্পীরা রেড রোড়ে হাঁটলেন একত্তরতম স্বাধীনতা দিবসে। গোটা অনুষ্ঠানেই ছিল খুশির মেজাজ।